איבון סטרהובסקי

איבון סטרהובסקי (באנגלית: Yvonne Strahovski; נולדה ב-30 ביולי 1982) היא שחקנית אוסטרלית. התפרסמה בזכות השתתפותה בסדרה הקומית "צ'אק", בסדרת המתח "דקסטר" ובסדרה הדיסוטופית "סיפורה של שפחה" עליו קיבלה מועמדות לפרס אמי ופרס גלובוס הזהב לשחקנית משנה בסדרת דרמה.

ביוגרפיה
נולדה בשם איבון ז'קלין סטרזכווסקי (Yvonne Jaqueline Strzechowski) בקמפבל טאון, פרוור של העיר סידני, אוסטרליה, לזוג הורים מהגרים פולנים-נוצרים; פיטר, מהנדס אלקטרוניקה, ובוֹזֶנה, טכנאית מעבדה. לבקשתו של מפיק הסדרה "צ'אק", היא משתמשת, כשם במה, בכתיב "Strahovski", הנוח יותר להגייה. סטרהובסקי סיימה בהצטיינות תואר ראשון בלימודי תיאטרון באוניברסיטת סידני המערבית. היא דוברת אנגלית ופולנית.

קריירה
תפקידיה הראשונים של סטרהובסקי היו בטלוויזיה ובסרטים באוסטרליה.
במהלך שהותה בארצות הברית לצורך מבחני בד לסדרות אחרות, ביניהן "האישה הביונית", שלחה סטרהובסקי קלטת מבחן לסדרה "צ'אק". למחרת הוזמנה לפגישה, וכעבור שבוע הודיעו לה המפיקים כי לוהקה לתפקיד סוכנת ה-CIA שרה ווקר.

סטרהובסקי מדבבת את קולה של הדמות מירנדה לאוסון במשחקי המחשב "Mass Effect 2" והמשכו "Mass Effect 3".

באפריל 2011 הופיעה בפרודיה מוזיקלית באתר האינטרנט Collegehumor בדמויותיהם של קייטי פרי, ליידי גאגא, קשה, וג'סטין ביבר.

ב-2011 שיחקה בסרט "יחידת עילית", בו היא מופיעה יחד עם ג'ייסון סטיית'האם ורוברט דה נירו.

ב-2013 שיחקה בסרט הקומדיה "אמא מלווה", יחד עם ברברה סטרייסנד וסת' רוגן.

שיחקה בסרט "אני, פרנקנשטיין" לצד ארון אקהרט, שיצא לאקרנים בתחילת 2014 בדמותה של טרה וקס.

בשנים 2012-2013 איבון השתתפה בעונה השביעית והשמינית של סדרת הטלוויזיה "דקסטר" בדמותה של האנה מק'קיי בת זוגו של דקסטר (מייקל סי הול) ואף זכתה בפרס Satellite על דמות המשנה הטובה ביותר בעונה השביעית.

בינואר 2014 לוהקה איבון למיני סדרה בשם "24: לחיות עוד יום", הממשיכה את סדרת הקאלט "24", בדמותה של קייט מורגן ל-12 פרקים.

משנת 2017 משתתפת איבון בסדרה הדיסוטופית "ספורה של שפחה" בתור גב' ווטרפורד, אשת המפקד האחראית של ג'ון/שלפרד (אליזבת' מוס) ואחת מההוגות האידאולוגיות של מהפכת גלעד.

בשנת 2018 שיחקה בסרט "הטורף".

חיים אישיים 
בשנת 2017, לאחר זוגיות של שש שנים נישאה סטרהובסקי לטים לודן. באוקטובר 2018 נולד בנם הבכור.

פילמוגרפיה

קולנוע

טלוויזיה

קישורים חיצוניים

 איבון סטרהובסקי  ב-Tv.com
 Yvonne Strahovski הטוויטר הרשמי של איבון סטרהובסקי

הערות שוליים

שחקניות קולנוע וטלוויזיה אוסטרליות
מדבבות אוסטרליות
בוגרי אוניברסיטת סידני המערבית
אוסטרליות שנולדו ב-1982
אוסטרלים שנולדו ב-1982
זוכי פרס סאטורן לתפקיד אורח